“Sy was eensaam en vreeslik arm. Die Here weet, sy het nooit ’n vlieg skade aangedoen nie,” het mnr. Gerhard Smit, ’n vriend van mev. Suzie Viljoen (86) wat verlede week in haar “armlastige huise waar die pleister van die mure dop” vermoedelik verkrag en vermoor is, gister gesê.
Die polisie het vroeër bevestig Ouma Viljoen, soos sy bekend staan, is sowat ’n week gelede vol blou kolle dood in haar sitkamer aangetref.
Die gemeenskap is steeds geruk deur die wrede aanval op hul voorstoep. Almal in die omgewing het geld geskenk om vir haar begrafnis te betaal. “Boonop sorg hierdie gemeenskap vir die familie wat die begrafnis sal bywoon, se etes,’’ het Smit gesê.
’n Ander inwoner wat gevra het om nie genoem te word nie het ’n R5 000-beloning aangebied vir enige inligting wat tot die skuldiges se suksesvolle vervolging sal lei.
Die apteker wat eergister in ’n rooftog in sy apteek in Edenvale aan die Oos-Rand doodgeskiet is, het vyf soortgelyke voorvalle oorleef.
“Hy het vir hulle gesê daar is nie geld in die kluis nie en die sleutel is in sy tas. Hy het ook gevra hulle moet asseblief niemand seermaak nie – hy sal vir hulle die geld in die kontantlaai gee, maar sonder om ’n woord te rep, het hulle ’n skoot afgevuur en hy is op slag dood.”
Me. Anna Maria Joubert, wat die afgelope 22 jaar as apteker vir Taylor gewerk het, het gesê sy is absoluut verpletter deur die voorval.
Benewens die werknemers was daar ook ses klante in die apteek. Almal het vir hul lewens gevrees, het sy gesê.
’n Rower wat ’n jong man koelbloedig doodgeskiet het nadat hy eers sy beursie gesteel het, is vir effektief 30 jaar tronk toe gestuur.
Muller het hulle agternagesit. Mkhawane het hom in die rug geskiet waar hy onder ’n vragmotor in Zambesirylaan geskuil het.
“Ek het ’n harde plofgeluid van die motorruit (af) gehoor. Eers het ek gedink dis dalk ’n spark plug (vonkprop waarmee grypdiewe gewoonlik motorruite breek) wat iemand teen my motorruit gekap het, maar toe sien ek ’n man reg langs my by die deur staan,” het Buitendag gister in haar bed tuis gesê.
Sy het gesê alles het in ’n breukdeel van ’n sekonde gebeur. Sy het deur die gebreekte motorruit in die loop van die man se vuurwapen vasgekyk.
“Al wat ek daarna kan onthou, is die vonk wat sy vuurwapen gemaak het toe nog ’n skoot afgevuur is,” het Buitendag met trane in haar oë vertel.
“Hy hy het net geskiet. Ek het net besef ek moet nou iets doen om te keer dat hy in die motor inklim,” het sy gesê.
Sy het die petrolpedaal platgetrap, haar ligte geflikker en toeter geblaas om ’n aankomende voertuig se aandag te trek.
Sy is per ambulans na die Steve Biko-hospitaal geneem waar ’n dokter gesê het dis ’n wonderwerk is dat sy nog leef nadat die koeël haar op so ’n kort afstand getref het. Dit is by haar bolip in en het agter aan die binnekant van haar wang vasgeslaan sonder dat enige tand of kakebeen gebreek is. “Die dokters wil eers kyk of die risiko nie te groot is om die koeël uit te haal nie. Vir my voel dit asof al my tande aan dié kant getrek is,” het sy gesê.
Volgens sers. Lynette Erasmus, polisiewoordvoerder, is ’n verdagte aangekeer in die buitetoilet van ’n huis in die omgewing waar hy weggekruip het. Hy het aan die polisie gesê nog twee mans was saam met hom, maar hulle het weggehardloop.
“Ek sal steeds my gewone pad ry, want dit sal vir my eerder die plek wees waar die Here my gered het. Ek beskou myself ook nie as ’n slagoffer nie, maar as ’n oorwinnaar,” het Buitendag gesê.
Haar man, Riaan, het gesê dit was vir hulle ’n groot skok. “Dit is hoog tyd dat daar iets aan die kapings . . . gedoen word.”